שקומבין

שקומבין (באלבנית: Shkumbini) הוא נהר במרכז אלבניה. אורכו 181 ק"מ והוא נחשב כקו מבדיל בין שני הניבים של השפה האלבנית: מצפון לו מדברים גג (באלבנית: Gegë) ומדרום - טוסק (באלבנית: Toskë).

בתקופה הרומית הוא נקרא Genusus ושימש כגבול בין התרבות היוונית והאילירית.

הוא מתחיל ברכס ההרים מדרום מערב לאגם אוחריד במחוז פוגרדץ, זורם תחילה צפונה ומקבל תוספת ממספר נהרות קטנים. לאחר מכן הוא פונה למערב, זורם בתוך מספר עיירות וערים אלבניות ונשפך לים האדריאטי.

באזור העיר אלבאסן יוצאות ממנו שתי תעלות המשמשות להשקיית שטח נרחב באזור.

קישורים חיצוניים

אלבניה: נהרות
נהרות הנשפכים לים האדריאטי